Case ID: 1139473
Sentence 3: İşdə olan Azərbaycan Respublikası Müdafiə Nazirliyinin aparatı nəzdində veteran adlarının və müvafiq vəsiqələrinin verilməsi üzrə komissiya tərəfindən İddiaçı ünvanlanmış 10.06.2019-cu il tarixli, 1/71-7912 nömrəli məktubla bildirilmişdir ki, 
”Sizə müharibə veteranı vəsiqəsinin verilməsi üçün döyüşlərdə iştirakınızı təsdiq edən sənədləri (hərbi biletin bütün səhifələrinin notarial qaydada təsdiq olunmuş surətini və ya hərbi belet əvəzi arayışı, şəxsiyyət vəsiqəsinin surətini, əlillik vəsiqəsinin notarial qaydada təsdiq olunmuş surətini, əgər varsa hərbi xidmətiniz haqqında arxiv arayışını və s. sənədlər) hansı hərbi hissələrdə nə vaxt xidmət etmənizi qeyd etməklə ətraflı ərizənizlə Azərbaycan Respublikası Müdafiə Nazirliyinin aparatı nəzdində veteran adlarının və müvafiq vəsiqələrinin verilməsi üzrə komissiyaya göndərildiyi təqdirdə komissiyanın iclasında baxılaraq müvafiq qərar qəbul oluna bilər.” Eyni zamanda işdə olan Azərbaycan Respublikası Müdafiə Nazirliyinin hazırki iddiaya qarşı 20.04.2020-ci il tarixli, 11/2040 nömrəli etirazında da iddiaçının xidmət etdiyi hərbi hissəni göstərmək şərti ilə, döyüşlərdə iştirakını təsdiq edən sənədləri təqdim etdiyi halda Azərbaycan Respublikası Müdafiə Nazirliyinin aparatı nəzdində veteran adlarının və müvafiq vəsiqələrinin verilməsi üzrə komissiyada baxılaraq müvafiq qərar qəbul oluna biləcəyi qeyd olunmuşdur.Məhkəmə iş materiallarını araşdıraraq, hesab edir ki, iddia mümkün sayılmamalıdır.